EUR-Lex - 52007AE1247 - EN - EUR-Lex\nEUR-Lex - 52007AE1247 - EN\nEuroopan talous- ja sosiaalikomitean lausunto aiheesta Ehdotus: Euroopan parlamentin ja neuvoston asetukseksi linja-autoliikenteen markkinoille pääsyä koskevista yhteisistä säännöistä (uudelleenlaadittu) KOM(2007) 264 lopullinen — 2007/0097 COD\nOpinion of the European Economic and Social Committee on the Proposal for a regulation of the European Parliament and of the Council on common rules for access to the market for coach and bus services (Recast) COM(2007) 264 final — 2007/0097 (COD)\nOJ C 10, 15.1.2008, p. 44–46 (BG, ES, CS, DA, DE, ET, EL, EN, FR, IT, LV, LT, HU, MT, NL, PL, PT, RO, SK, SL, FI, SV)\nEuroopan talous- ja sosiaalikomitean lausunto aiheesta ”Ehdotus: Euroopan parlamentin ja neuvoston asetukseksi linja-autoliikenteen markkinoille pääsyä koskevista yhteisistä säännöistä (uudelleenlaadittu)”\nKOM(2007) 264 lopullinen — 2007/0097 COD\nNeuvosto päätti 16. heinäkuuta 2007 Euroopan yhteisön perustamissopimuksen 175 artiklan 1 kohdan nojalla pyytää Euroopan talous- ja sosiaalikomitean lausunnon edellämainitusta aiheesta.\nAsian valmistelusta vastannut ”liikenne, energia, perusrakenteet, tietoyhteiskunta” -erityisjaosto antoi lausuntonsa 5. syyskuuta 2007. Esittelijä oli Frank Allen.\nEuroopan talous- ja sosiaalikomitea hyväksyi 26.–27. syyskuuta 2007 pitämässään 438. täysistunnossa (syyskuun 26 päivän kokouksessa) seuraavan lausunnon. Äänestyksessä annettiin 150 ääntä puolesta ja 1 vastaan 3:n pidättyessä äänestämästä.\nKomitea suhtautuu myönteisesti ehdotettuun uuteen asetukseen. Ehdotuksen hyväksymisestä seuraa asetusten (ETY) N:o 684/92 ja (EY) N:o 12/98 kumoaminen.\nMyös linja-autoliikenteessä matkustajien turvallisuuden on ehdottomasti oltava etusijalla. Kaikkia muita seikkoja on pidettävä toissijaisina.\nUudella asetuksella on määrä osaltaan parantaa tieliikenteen turvallisuutta, sillä sen myötä useiden jäsenvaltioiden alueella harjoitettavaa kansainvälistä linja-autoliikennettä seurataan entistä tiukemmin.\nKomitea suhtautuu myönteisesti ehdotukseen, sillä se kuuluu säädöskäytännön parantamista koskevaan ohjelmaan ja vastaa sitoumusta yksinkertaistaa ja ajanmukaistaa yhteisön säännöstöä.\nKomitea suosittelee seuraavaa:\nOn selvitettävä tarkemmin, mitä tarkoitetaan ilmaisulla ”yhteisön tieliikennelainsäädännön vakavat rikkomiset tai toistuvat vähäisemmät rikkomiset”. Minkälainen on vähäinen rikkomus? Miten monta vähäistä rikkomusta johtaa hallinnolliseen seuraamukseen?\nOn myös laadittava luettelo vakavista rikkomuksista.\nToissijaisuusperiaatetta ei tule käyttää keinona syrjiä muita kuin jäsenvaltioon sijoittautuneita liikenteenharjoittajia. Ehdotukseen tulisi sisällyttää syrjinnän estäviä nykyistä parempia suojatoimia.\nEU:n laajuisen tietokannan perustaminen on tärkeää. Tietokannan avulla voidaan helpottaa tiedonvaihtoa sekä tarkistaa luvat yksityiskohtaisesti.\nEhdotetun asetuksen 23 artiklan 3 kohdan nojalla liikenteenharjoittajilla on oikeus hakea muutosta vastaanottavan jäsenvaltion määräämiin hallinnollisiin seuraamuksiin kabotaasiliikenteen yhteydessä. Tämä ei kuitenkaan saa rajoittaa syytteeseen asettamista.\nMaantieliikenteen harjoittajan ammattiin pääsystä annettu direktiivi 96/26/EY muodosti alun perin yhdessä linja-autoliikenteen markkinoille pääsyä koskevien asetusten (ETY) N:o 684/92 ja (EY) N:o 12/98 kanssa keskeisimmän osan maanteiden kansainvälisen henkilöliikenteen sisämarkkinoiden sääntelystä.\nDirektiivillä otettiin käyttöön vähimmäislaatuvaatimukset, jotka ammattiin pääsemiseksi on täytettävä, ja asetuksilla vapautettiin satunnainen kansainvälinen henkilöliikenne, vahvistettiin säännöllisen kansainvälisen matkustajaliikenteen erityinen lupamenettely sekä mahdollistettiin kabotaasiliikenteen harjoittaminen tällaisen kansainvälisen liikenteen yhteydessä.\nEdellä mainitut säännöt olisi nyt yhdenmukaistettava uuden lainsäädäntökehyksen kanssa. Uusi lainsäädäntökehys tulee voimaan, kun parlamentti ja neuvosto pian hyväksyvät asetuksen rautateiden ja maanteiden julkisista henkilöliikennepalveluista. Kyseisiä sääntöjä olisi myös selvennettävä ja tietyissä tapauksissa yksinkertaistettava, sillä kokemus on osoittanut, että eräistä säännöksistä aiheutuu tarpeettomia hallinnollisia rasitteita.\nKansainvälistä henkilöliikennettä linja-autoilla harjoittavilla liikenteenharjoittajilla on oltava lupa maanteiden kansainvälistä henkilöliikennettä varten. Jollei toisin ole säädetty, luvan myöntävät sen jäsenvaltion toimivaltaiset viranomaiset, joka on liikenteenharjoittajan sijoittautumisjäsenvaltio.\nAsetuksessa (ETY) N:o 684/92 säädetään linja-autoilla harjoitettavan kansainvälisen henkilöliikenteen markkinoille pääsystä, ja asetuksessa (EY) N:o 12/98 vahvistetaan edellytykset, joilla muut kuin jäsenvaltioon sijoittautuneet liikenteenharjoittajat voivat harjoittaa liikennettä jäsenvaltiossa.\n3. Tiivistelmä ehdotuksesta\nEhdotuksen tarkoituksena on tarkistaa ja konsolidoida linja-autoliikenteen markkinoille pääsystä annetut asetukset (ETY) N:o 684/92 ja (EY) N:o 12/98. Sillä selvennetään nykyisiä säännöksiä ja muutetaan niitä tietyiltä osin yleisen johdonmukaisuuden lisäämiseksi ja hallinnollisten rasitteiden vähentämiseksi.\nEhdotetussa asetuksessa sovelletaan seuraavia määritelmiä:\nSäännöllisellä liikenteellä tarkoitetaan liikennettä, jolla huolehditaan henkilöliikenteestä määrätyin väliajoin määrätyllä reitillä ja jolla matkustajia otetaan kyytiin ja jätetään kyydistä ennalta vahvistetuissa pysähdyspaikoissa. Tällaista liikennettä varten tarvitaan lupa siitä jäsenvaltiosta, joka on liikenteenharjoittajan sijoittautumisjäsenvaltio ja jossa ajoneuvo(t) on rekisteröity. Lupa oikeuttaa sen haltijan tai haltijat hoitamaan säännöllistä liikennettä kaikkien niiden jäsenvaltioiden alueilla, joiden kautta matkareitti kulkee.\nSäännöllisellä erityisliikenteellä tarkoitetaan liikennettä, jolla huolehditaan vain tiettyjen matkustajaryhmien kuljetuksesta ilman muita matkustajia. Tällaista liikennettä on\ntyöntekijöiden kuljettaminen kodin ja työpaikan välillä\nkoululaisten ja opiskelijoiden kuljettaminen kodin ja oppilaitoksen välillä.\nSäännöllisen erityisliikenteen harjoittaminen ei edellytä (liikenne)lupaa, jos siitä on tehty sopimus järjestäjän ja liikenteenharjoittajan välillä.\nSatunnaisliikenteellä tarkoitetaan liikennettä, joka ei sisälly säännöllisen liikenteen määritelmään, säännöllinen erityisliikenne mukaan luettuna, ja jolle on ominaista, että siinä on kyse toimeksiantajan tai liikenteenharjoittajan aloitteesta muodostetun ryhmän kuljettamisesta. Satunnaisliikenteen harjoittaminen ei edellytä (liikenne)lupaa.\nLiikenteellä omaan lukuun tarkoitetaan liikennettä, jonka yritys järjestää omille työntekijöilleen tai jonka kaupallista hyötyä tavoittelematon organisaatio järjestää jäsentensä kuljetusta varten sosiaalisen toimintansa yhteydessä edellyttäen, että\nliikenne on vain yrityksen tai organisaation tavanomaisen toiminnan lisäksi tulevaa toimintaa\nliikenteeseen käytetyt ajoneuvot ovat yrityksen tai organisaation omaisuutta tai ne on ostettu osamaksulla tai hankittu pitkäaikaisella vuokrasopimuksella sekä edellyttäen, että yrityksen tai elimen henkilökuntaan kuuluva ajaa niitä.\nOmaan lukuun harjoitettavaa liikennettä eivät koske mitkään lupajärjestelmät, vaan siihen sovelletaan todistusjärjestelmää, jossa todistuksen myöntävät ajoneuvon rekisteröintivaltion toimivaltaiset viranomaiset.\nKabotaasiliikenteellä tarkoitetaan maanteiden kansallista henkilöliikennettä, jota muu kuin jäsenvaltioon sijoittautunut liikenteenharjoittaja harjoittaa tilapäisesti.\nsäännöllinen erityisliikenne, jos kuljetuksen järjestäjän ja liikenteenharjoittajan välinen sopimus koskee sitä\nsäännöllinen liikenne, jota muualle kuin vastaanottavaan jäsenvaltioon sijoittautunut liikenteenharjoittaja harjoittaa tämän asetuksen mukaisesti kansainvälisen säännöllisen liikenteen yhteydessä, lukuun ottamatta kaupunki- ja seutuliikennettä. Kabotaasiliikennettä ei saa harjoittaa erillään kyseisestä kansainvälisestä liikenteestä.\nJäsenvaltioiden on sovellettava kansallisia lakeja ja asetuksia muihin kuin jäsenvaltioon sijoittautuneisiin liikenteenharjoittajiin samoin edellytyksin kuin omiin kansalaisiinsa.\nEhdotetun asetuksen 8 artikla yksinkertaistaa (liikenne)luvan saantimenettelyä. Ainoa markkinoille pääsyä koskeva epäämisperuste on se, että hakemuksen kohteena oleva liikenne aiheuttaisi vakavaa haittaa sellaisen vastaavan liikenteen kannattavuudelle, jota harjoitetaan julkisen palvelun velvoitteen mukaisesti asianomaisilla suorilla reiteillä. Tämä on järkevää.\nKauttakulkumaita, joissa ei oteta kyytiin tai jätetä kyydistä matkustajia, ei enää kuulla, mutta niille on ilmoitettava luvan saaneesta liikenteestä. Näin tehostetaan järjestelmän toimintaa.\nToissijaisuusperiaatetta sovelletaan, sillä ehdotus ei kuulu yhteisön yksinomaiseen toimivaltaan. Suojatoimin on kuitenkin varmistettava, että estetään muiden kuin jäsenvaltioon sijoittautuneiden liikenteenharjoittajien syrjintä.\nMatkalippuja käsittelevän 18 artiklan 2 kohdan osalta tarvitaan lisäselvityksiä.\nLiikenteenharjoittajien on annettava matkustajille joko henkilökohtaiset tai ryhmämatkaliput. Jos toimivaltainen tarkastusviranomainen toteaa tarkastuksen yhteydessä (ja jos liikenteenharjoittaja on aiemmin antanut matkalipun), että matkustajalla tai matkustajilla ei ole voimassa olevaa lippua, liikenteenharjoittajan ei voida katsoa olevan tästä vastuussa. Kun matkaliput on annettu, matkustajat ovat vastuussa niiden esittämisestä tarkastusviranomaiselle.\nEhdotetulla asetuksella voidaan yleisesti ottaen saavuttaa komission asettamat tavoitteet.\nVakaviin tai vähäisiin rikkomuksiin sekä niiden johdosta mahdollisesti sovellettaviin hallinnollisiin seuraamuksiin liittyviä seikkoja on selvennettävä. Eri ryhmiin kuuluvien rikkomusten luonne ja tyyppi on määriteltävä, ja niiden on oltava yhtenäiset kaikkialla yhteisössä.\nVakavissa rikkomuksissa ja toistuvissa vähäisissä rikkomuksissa vastaanottava jäsenvaltio voi vaatia kansainvälisen liikenneluvan myöntänyttä jäsenvaltiota määräämään luvanhaltijalle hallinnollisia seuraamuksia (kuten joidenkin tai kaikkien liikenneluvan oikeaksi todistettujen jäljennösten peruuttaminen tilapäisesti tai pysyvästi tai liikenneluvan peruuttaminen tilapäisesti tai pysyvästi). Tämä ei kuitenkaan rajoita syytteeseen asettamista vastaanottavassa jäsenvaltiossa.\nEhdotuksessa mainitaan oikeus hakea muutosta hallinnollisiin seuraamuksiin tai evättyihin lupiin. Muutoksenhaun on oltava kaikkien asianosaisten kannalta oikeudenmukainen ja syrjimätön.\nOn perustettava EU:n laajuinen tietokanta, jotta helpotetaan jäsenvaltioiden välistä nopeaa ja tehokasta tiedonvaihtoa linja-autoliikenteestä. Lisäksi kun toimivaltainen viranomainen tarkastaa ajoneuvon, tulisi kansainvälisen liikenneluvan (yhteisön liikenneluvan) numeron avulla saada välittömästi kaikki oleellinen tieto luvan voimassaolon tarkistamiseksi.


Harvia Spot® saunottaa Leijonia - upea lahjoitus maailmanmestareille - Harvia\nHarvia Spot® saunottaa Leijonia – upea lahjoitus maailmanmestareille\nLeijonajoukkue venyi uskomattomaan suoritukseen MM-jääkiekossa. Kesällä joukkueen ei tarvitse enää venyä – ei edes saunassa, sillä Harvia lahjoittaa jokaiselle mestarijoukkueen pelaajalle langattoman Harvia Cilindro Plus Spot -kiukaan.\nHarvia onnittelee omalla, kekseliäällä tavallaan jääkiekon maailmanmestarijoukkuetta. Harvia lahjoittaa jokaiselle maailmanmestarijoukkueen pelaajalle uusimman ja edistyksellisimmän sähkökiukaan, Harvia Clindro Plus Spotin. Tämä näyttävä kiuas, jossa on uusi langaton Spot-ohjaus, toimitetaan sankaripelaajille tuoreeltaan loma-aikaan, parhaaseen kotimaiseen sauna-aikaan.\nHarvian Clindro Plus Spot-kiukaiden lahjoitus pelaajille aloitettiin torstaina aamupäivällä. Pelaajiston edustajana lahjoituksen otti vastaan joukkueen maalivahti Kevin Lankinen.\n-Tämä oli erittäin mieluinen yllätys. Tykkään saunoa todella paljon, ja on hienoa, että myös koko joukkue pääsee näin nauttimaan Harvian palkinnosta, maailmanmestari iloitsee.\n-Pari viikkoa sitten tuli saunottua todella paljon, se oli kyllä aika oleellinen osa mestaruusjuhlia. Nyt on kiva päästä omaan saunaan uuden kiukaan kanssa, tämä on tosi hieno juttu koko joukkueelle, maailmanmestarimaalivahti Kevin Lankinen kertoo.\nKatso video tilaisuudesta Harvian Facebook-sivuilla. Tilaisuudessa Harvia-kiukaan joukkueelle luovutti Harvialta Jarno Hovi.


Turun yliopiston tiedote 23.2016\nTurun yliopiston vetämä valtakunnallinen hanke on usean oppilaitoksen yhteisponnistus työelämävalmiuksien kehittämiseksi. Keskeisiä teemoja opinnoissa ovat oikea työkäyttäytyminen, muutoskyvyn vahvistaminen, myönteinen suhtautuminen työelämään ja selkeä tietoisuus nykytyöelämän moninaisuudesta ja vaatimuksista. Koulutus pyrkii parantamaan työelämän laatua ja luomaan uutta työhyvinvointikulttuuria työpaikoille.\n– Uutta on työelämäkoulutuksen järjestäminen kaikille opiskelijoille yhdessä tieteenalasta riippumatta. Vastaavaa ei ole aikaisemmin ollut tarjolla, koulutukseen sisältöä kehittävä dosentti Jyrki Liesivuori Turun yliopistosta sanoo.\nEuroopan Unioni rahoittaa hanketta 1,2 miljoonalla eurolla. Hankkeen tuloksena syntyy työhyvinvoinnin opintokokonaisuus, jonka opetuksessa käytetään viimeisimpiä digitaalisen tekniikan tarjoamia mahdollisuuksia. Lisäksi järjestetään kansallisia ja alueellisia työhyvinvointiseminaareja sekä muodostetaan oppilaitos- ja opettajaverkostot.\n– Opintokokonaisuus sisältää tietoa työhyvinvoinnin eri osa-alueista kuten työhön, työympäristöön, työyhteisöön, työntekijöihin, johtamiseen ja työpaikkaan liittyvistä tekijöistä. Niihin liittyviä taitoja harjoitellaan tehtävien, harjoitusten, testien ja pelien avulla. Hankkeessa etsitään myös ratkaisuja tukea opiskelijan henkisiä, fyysisiä ja sosiaalisia voimavaroja sekä muutoskykyä siirtyä työn ja työttömyyden sekä palkkatyön ja yrittäjyyden välillä, koulutuksen sisältöä Liesivuoren kanssa rakentava työhyvinvoinnin dosentti Paula Naumanen sanoo.\nYleiset työelämätaidot eivät kuulu luontevana osana mihinkään tieteenalaan ja ammattiin, vaan ne on välttämätöntä opettaa omana muuhun koulutukseen integroituna kokonaisuutenaan. Nyt koulutus toteutetaan ensimmäistä kertaa isona konsortiona hyödyntäen kaikkien osapuolten erityisosaamista.\nTyöhyvinvoinnin opintokokonaisuus pyritään saamaan osaksi opiskelijoiden tutkintoja ammattiopistoista, ammattikorkeakouluista ja yliopistoista valmistuville opiskelijoille. Näin koulutus tavoittaisi kymmeniä tuhansia opiskelijoita vuosittain. Opiskelijoiden siirryttyä työelämään taitojen hyödyn toivotaan heijastuvan myönteisesti laajemminkin työelämään.\n– Mitä useampi henkilö tiedostaa työhyvinvoinnin, sitä paremmin se leviää työpaikoille ja saa aikaan toivottuja vaikutuksia, Naumanen sanoo.\nNopeasti muuttuva, kansainvälistyvä ja digitalisoituva työ asettaa kovia vaatimuksia työelämävalmiuksien opettamisessa yliopistoille ja muille oppilaitoksille.\n– Hankkeessa käytämme uusimpia teknologisia keinoja opetuksen tuottamiseen ja tehostamiseen, joka mahdollistaa hyvin nopean koulutuksen tuomisen kaikkien opiskelijoiden ja jo työelämässä olevien saataville. Apuna on laitoksellamme kehitetty virtuaalinen ViLLE-oppimisympäristöä, hankkeen vastuuhenkilö, professori Jouni Isoaho Turun yliopistoninformaatioteknologian laitokselta sanoo.\nViLLEn avulla eri oppilaitosten opettajat voivat valmistella oppimateriaaleja siten, että ne ovat kaikkien muidenkin käytössä. ViLLEn avulla voidaan myös kehittää tietokonepelejä monipuolistamaan oppimistapahtumia. Sähköisessä järjestelmässä tenttien järjestäminen ja arvostelu helpottuu.\nHankkeen päätoteuttaja on Turun yliopiston informaatioteknologian laitos ja osatoteuttajina Turun ammattikorkeakoulu, Oulun yliopisto ja ammattikorkeakoulu, Oulun seudun ammattiopisto, Jyväskylän yliopisto ja ammattikorkeakoulu, Vaasan yliopisto ja ammattikorkeakoulu, Lapin yliopisto sekä Saimaan ammattikorkeakoulu ajalla. Lokakuun 2018 loppuun ulottuvan hankkeen budjetti on 1,6 miljoonaa euroa, josta 1,2 miljoonaa euroa kattaa sosiaali- ja terveysministeriön myöntämä Euroopan sosiaalirahaston (ESR) avustus.\nJouni Isoaho, puh 040 7706547 tai jouni.isoaho@utu.fi\nJyrki Liesivuori, puh 050 3680096 tai jyrki.liesivuori@utu.fi\nPaula Naumanen, puh 0400 272564 tai paula.naumanen@utu.fi\nMikko-Jussi Laakso, puh 040 5133519 tai mikko-jussi.laakso@utu.fi\nJulkaistu 24.2.2016 11:00 , Päivitetty 24.2.2016 11:09


Peurankuja 6 23310 Taivassalo - Aninkainen Kiinteistönvälitys\nMökki tai huvila 94,00 m2\n3 huonetta + keittiö + sauna + kph + 2 erillistä wc:tä + khh, 2 x terassi + 2 auton katos + 2 x varasto\nAsunnossa on todella tilava olohuone, joka on yhteydessä keittiöön. Olohuoneen yhtenä kiintopisteenä on kaunis takka. Asunnossa on myös kaksi makuuhuonetta, kaksi erillistä wc-tilaa, kylpyhuone ja sauna. Asuntoa suunnitellessa on otettu huomioon monta asumismukavuutta lisäävää asiaa ja asuntoon onkin valittu vesikiertoinen lattialämmitys ja asuntoon on tehty erillinen kodinhoitohuone. Asumiskustannukset ovat tässä asunnossa myös erittäin maltilliset. Lisäksi tämän paritalon puolikkaan piha-alue on erittäin helppohoitoinen.\nParitalon puolikkaan omistaja pääsee myös nauttimaan Wärkinkarin yhteisistä maa-alueisiin ja yhteisestä satamasta, missä on yksi venepaikka yhteislaiturissa. Wärkinkarin alue on rajattu sähköisellä portilla, mikä lisää alueen yksityisyyttä ja turvallisuutta. Alueen teiden auraus ja valaistus, roskisten tyhjennys ja kaukosäätöisen portin käyttö sisältyvät vuosittaiseen ylläpitomaksuun, mikä on tämän kiinteistöosuuden osalta noin 400 euroa vuodessa.\nKaipaatko lisäksi omaa rantasaunaa ja omaa rantaa? Tällä alueella on myynnissä myös tyhjä tontti sekä tontti, jolla on erillinen mökkirakennus. Voit kysyä näistä lisää välittäjältä!\nPeurankuja 6, 23310, Taivassalo\nKauniissa olohuoneessa on takka. Olohuoneesta on myös käynti suurelle terassille, jonka yhteydessä on osittain lasitettu ruokailutila.\n10 545,00 m2


Ansaitse pisteitä | Icelandair\nSaga Clubin jäsenet ansaitsevat pisteitä kaikille Icelandair-lennoille, kaikki myyntiin ja kumppanimme ympäri maailmaa.\nIcelandairin Saga Club -jäsenet ansaitsevat sekä Saga-pisteitä että tasopisteitä kaikista Icelandairin reittilennoista. Jäsenet ansaitsevat Saga-pisteitä ja tasopisteitä käyttämällä Saga-pisteitä maksutapana varatessaan Icelandairin lentoja .\nSaga Silver -jäsenet ansaitsevat 10 % ja Saga Gold -jäsenet 20 % enemmän tasopisteitä kaikista Icelandairin lennoista.\nIcelandairin lennoilla ansaitut Saga- ja tasopisteet:\nIslannin ja Pohjois-Amerikan väliset lennot 1200 2400 3600 4800 7200\nIslannin ja Euroopan väliset lennot 850 1700 2550 3400 5100\nIslannin ja Grönlannin väliset lennot 850 1700 2550 - -\nIslannin sisäiset lennot 500 1000 1500 - -\nMuista rekisteröidä Saga Club -numerosi lennon varaamisen yhteydessä, jotta saat Saga-ja tasopisteet tilillesi.\nSaga- ja tasopisteet rekisteröidään jäsenen tilille 48 tunnin kuluessa lennon päättymisestä.\nJäsenet voivat rekisteröidä Saga-pisteitä 12 kuukauden ajan lennon jälkeen kirjautumalla sisään Saga Club -tililleen tämän näytön oikeasta kulmasta löytyvästä kohdasta.\nIcelandairin lennot, joilla on SK-tunnus, eivät kerrytä Saga- tai tasopisteitä (lennon numero on esim. SK6150). Sama koskee SAS:n FI-tunnuksella operoimia lentoja (esimerkiksi FI756).\nSaga Club -jäsenet ansaitsevat Saga-pisteitä varatessaan hotellin Icelandairin hotellihaun kautta. Palvelun tarjoaa Voyage. Hotellihaku tarjoaa hotelleja kaikkialta maailmasta.\nKirjaudu Saga Club -tilillesi ja klikkaa painiketta Varaa hotelli\nEtsi hotelli mistä tahansa päin maailmaa\nValitse huone ja anna tarvittavat tiedot\nKirjaudu sisään Saga Club -tunnuksillasi ja ansaitse Saga-pisteitä\nJos sinun on muutettava varaustasi tai sinulla on kysyttävää, ota yhteyttä Voyage-palvelukeskukseen\nWhatsApp:+(647) 951-4480 (vain viestit)\nYhdysvallat +1 (800) 7994451\nUK+44 (20) 83966666\nMeksiko +52 (55) 85261991\nAustralia+61 (1800) 934233\nRuotsi +46 (31) 3644232\nVoyage palvelukeskus vastaa kyselyihin englanniksi ja espanjaksi 24/7.\nTäältä löydät vastaukset yleisimpiin kysymyksiin, jotka liittyvät varaamiseen Voyagen kautta.\nSaga Club -jäsenet ansaitsevat Saga-pisteitä vuokraamalla auton Voyagen tarjoaman Icelandairin autonvuokrauspalvelun kautta. Vuokra-autohaku tarjoaa vaihtoehtoja kaikkialla maailmassa.\nKirjaudu Saga Club -tilillesi ja klikkaa Varaa auto -painiketta\nEtsi vuokra-auto mistä tahansa päin maailmaa.\nValitse auto ja anna tarvittavat tiedot.\nKirjaudu sisään Saga Club -tunnuksillasi ja ansaitse Saga-pisteitä osasta, jonka maksat luottokortillasi, jos et maksa koko varausta Saga-pisteillä.\nJos sinun on muutettava varaustasi tai sinulla on kysyttävää, ota yhteyttä Voyage-palvelukeskukseen:\nWhatsApp:+(647) 951 4480 (vain viestit)\nVoyage-palvelukeskus vastaa pyyntöihin englanniksi ja espanjaksi ympäri vuorokauden.\nOstot lennolla / lennon aikana\nJäsenet ansaitsevat Icelandair-lennolla / lennon aikana Saga-pisteitä ja tasopisteitä , kun he ostavat virvokkeita Saga Kitchenin kautta. Muistakaa näyttää Saga Card -korttianne oston yhteydessä.\nTutustu Saga Kitchen -ruokalistaan. Jos sinulla ei ole Saga Card -korttia, voit anoa sen Saga Club -tililläsi. Voit kirjautua tilillesi sivun yläreunasta.\nTästä näet, kuinka monta Saga-pistettä ja tasovaatimusta ansaitset oston yhteydessä:\nSaga Kitchenin ostoista ansaitut Saga-pisteet tallennetaan tilillesi 3–5 päivää lentosi jälkeen.\nJotta voit ansaita Saga-pisteitä lennolla / lennon aikana tapahtuvista ostoista, sinun täytyy näyttää Saga Card -korttiasi tai Saga Club -numeroasi. Jos epäilet, että tililtäsi puuttuu Saga-pisteitä, lähetä meille kopio kuitistasi yhdessä Saga Club -numerosi kanssa, ja pisteet lisätään tilillesi. Jos sinulla ei ole kuittia, voit hankkia uuden täältä.\nAnsaitse Icelandairin Saga-pisteitä jokaisesta yöpymisestä\nSaga Club -jäsenet ansaitsevat Saga-pisteitä, kun he varaavat hotellin Icelandairin hotellihaulla osoitteessa hotels.icelandair.com. Palvelun tarjoaa Booking.com.\nJokaista 1 euroa kohden, jonka maksat hotellille, saat 2 Saga-pistettä, jotka rekisteröidään Saga Club -tilillesi 60 päivää yöpymisesi jälkeen.\nBooking.com on maailman johtava majoitusten varauskohde verkossa ja se tarjoaa:\nMaailman suurimman hotellien tietokannan\nHelppo varauksen eteneminen\nYmpärivuorokautinen asiakaspalvelu omalla kielelläsi\nKäy Icelandairin hotellihaussa\nHae hotellia kohteestasi\nRekisteröi Saga-korttisi numero varausprosessin vaiheessa 3\nTee varauksesi loppuun ja saat Saga-pisteitä.\nJos Saga-pisteet eivät ilmesty Saga Club -tilillesi, lähetä kokonaissumman sisältävä kuittisi ja varausnumerosi. Huomioi, että hotellivaraukset lasketaan euroina ja Icelandairin Saga-pisteet siksi hotellin eurohinnan mukaisesti.


Työmme laadun puolesta ei lopu | AJ Tuotteet\nTyömme laadun puolesta ei lopu\nLaatutietoisuus on läsnä koko liiketoiminnassamme. Jokaisen tilauksen takana on henkilö ja jokainen toimitus on tärkeä. Siksi työskentelemme tiukan prosessin mukaisesti. Jatkuva laadunvalvonta takaa, että jokainen valikoimamme tuote pitää antamamme lupauksen. Voimme ylpeinä sanoa, että meillä on myynnissä laatukalusteita, joiden avulla työaika on laatuaikaa.\nLuotettavia tuotteita - vuosi toisensa jälkeen\nHaluamme auttaa ihmisiä voimaan paremmin töissä tarjoamalla kalusteita ja työvälineitä erilaisiin työtilanteisiin ja -ympäristöihin. Siksi haluamme luonnollisesti, että asiakkaana luotat tuotteisiimme. Olet varmasti kiinnostunut tietämään, että jokainen tuotteemme on turvallinen valinta - valinta, joka kestää aikaa ja tarjoaa edellyttämiäsi ominaisuuksia ja mukavuutta vuosi toisensa jälkeen. Siksi meillä on suunnitelma varmistaaksemme korkean ja tasaisen laadun kaikissa valikoimamme tuotteissa.\nSamat korkeat vaatimukset koko valikoimalle\nOlemme vastuussa vajaan kolmanneksen valikoimamme tuotteiden suunnittelusta ja valmistuksesta. Loput tuotteemme tulevat pääasiassa joko Ruotsin tai Euroopan valmistajilta. Alkuperästä riippumatta jokaisen uuden tuotteen on läpäistävä tarkat vaatimukset, jotka ovat laatuosastomme asettamia. Mikään tuote, ei edes meidän omaa tuotantoa oleva, pääse laadunvalvonnan ohi.\nUseimmat uudet tuotteet on testattu riippumattomissa testilaitoksissa - joko meidän tai toimittajiemme kautta. Jos olemme itse tuotesuunnittelun takana, seuraamme tuotantoprosessia (lue lisää täältä), kunnes tuote on hyväksytty ja valmis.\nUusien tuotteiden laadunvalvonta\nMitä varmistamme uuden tuotteen laadun? Arviointi tehdään aina kokonaisvaltaisesti. Tuotteet toiminnot sekä sen ulkoiset ja sisäiset ominaisuudet, kuten pinnan viimeistely, kestävyys, turvallisuus ja vakaus, tarkistetaan.\nLisäksi otetaan huomioon pakkauksen kyky suojata tuotetta, asennusohjeiden selkeys, onko tuote helppo koota ja onko se merkitty oikeilla merkinnöillä (pohjoismainen ympäristömerkki, CE -merkintä jne.).\nVasta kun jokainen osa-alue on kunnossa, tuote saa hyväksynnän.\nNykyisen valikoiman seuranta\nJokainen valikoimamme tuote on läpikäynyt perusteellisen laadun tarkistuksen, mutta se ei tarkoita sitä, että laadunvalvonta päättyisi siihen. Jotta voimme säilyttää korkean laadun nykyisessä valikoimassamme, seuraamme jatkuvasti asiakaspalautteita. Reklamaatioiden avulla voimme etsiä virheen lähteitä ja korjata ne nopeasti. Oliko tuotteessa vika, toimitusvirhe vai kuljetusvaurio? Vai käyttikö asiakas oikeuttaan avoimeen kauppaan?\nKun meillä on vastaus, voimme toimia - korvaamalla asiakkaalle aiheutuneen virheen ja osoittamalla mahdollisen puutteen valmistajalle. Laadun tavoittelu ei koskaan lopu.\nMeillä on ISO 9001 -sertifikaatti ja työskentelemme varmistaaksemme laadun liiketoimintamme kaikissa vaiheissa. Osana jatkuvaa parannustyötä seuraamme myös alihankkijoidemme tuotteita ja muita valikoimamme tuotteita. Alihankkijoidemme arviointi perustuu heidän yhteistyöhalukkuuteensa, toimitusvarmuuteensa ja kykyynsä ylläpitää johdonmukaista ja korkeaa laatua. Koska vain paras on tarpeeksi hyvä asiakkaillemme.